
                                             PARLAMENTUL ROMÂNIEI

                                                          CAMERA DEPUTAŢILOR

Comisia pentru drepturile omului, culte                                                                 Bucureşti, 14 februarie 2008                   

şi problemele minorităţilor naţionale                                                                       PL - x 897/2007/ 17.12. 2007
                                                        Domnului deputat




                                             Aurel Gubandru,

                             Preşedintele Comisiei pentru buget, finanţe şi bănci          

                       AVIZ

asupra propunerii legislative pentru  modificarea art. 4 din Legea nr.114/2007 privind sprijinul acordat de către statul român Schitului românesc „Prodromu”, de la Muntele Athos, Grecia

                          În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. PL-x 831 din 03 decembrie 2007, spre dezbatere şi avizare, propunerea legislativă pentru modificarea art. 4 din Legea nr.114/2007 privind sprijinul acordat de către statul român Schitului românesc „Prodromu”, de la Muntele Athos, Grecia, înregistrată cu nr.25/854/18 decembrie 2007.
Camera Deputaţilor este Cameră decizională.

În şedinţa din 14 februarie 2008, membrii comisiei au examinat propunerea legislativă, în conformitate cu prevederile art. 61 din Regulamentul Camerei Deputaţilor, şi în urma dezbaterilor, au hotărât, cu unanimitate de voturi, să îi acorde un aviz favorabil, cu un amendament admis prezentat în Anexă. 

În raport de obiectul şi conţinutul său, propunerea legislativă face parte din categoria legilor ordinare.
                                   PREŞEDINTE,

                                                                                                                                                                               Nicolae Păun

Întocmit: Consilier  Marcela Monica STOICA

Amendament admis                                                                                                                                                                                Anexă
	Nr.

crt.
	Text act normativ de bază 
	Textul prpropunerii  de modificare
	Text propus de comisie

(autorul amendamentului)
	Motivarea amendamentelor propuse

	0.
	
	1.
	2.
	3.

	1.
	  “Art.4 – Sumele alocate de la bugetul de stat sunt destinate acoperirii cheltuielilor de restaurare, reparare şi întreţinere a clădirilor din incintă şi a celor patru biserici, realizării de materiale cu caracter de promovare, precum şi pentru susţinerea activităţilor monahilor acestui schit”.
	 “Art.4 – Sumele alocate de la bugetul de stat sunt destinate acoperirii cheltuielilor de restaurare, reparare şi întreţinere a clădirilor care alcătuiesc ansamblul aşezământului monahal şi a celor patru biserici, achiziţiei de utilaje, unelte, scule şi materiale necesare activităţilor de întreţinere şi producţie în regie proprie, cheltuielilor curente privind primirea pelerinilor, precum şi realizării unor materiale destinate pentru promovarea schitului”.
	   Art.4 se modifică astfel:

    “Art.4 – Sumele alocate de la bugetul de stat sunt destinate acoperirii cheltuielilor necesare:

a) restaurării, reparării şi întreţinerii clădirilor care alcătuiesc ansamblul aşezământului monahal şi a celor patru biserici;

b) achiziţiei de mijloace fixe pe baza listei de investiţii avizată conform dispoziţiilor legale în vigoare;

c) activităţilor de întreţinere şi producţie în regie proprie;

d) plăţii unor activităţi de manoperă şi prestări servicii către terţi;

e) susţinerii activităţilor existenţiale şi spirituale ale monahilor;

f) activităţilor administrative;

g) primirii şi cazării pelerinilor;

h) realizării unor materiale destinate promovării schitului”.
Autorul amendamentului: deputat Ioan Aurel Rus, Grupul parlamentar al PRM.
	    Pentru o mai bună structurare şi clasificare a categoriilor de cheltuieli pe care destinatarul legii le poate efectua.

    Totodată, se asigură şi posibilitatea folosirii efective a sumelor alocate, formularea actuală a textului legal limitând semnificativ categoriile de cheltuieli ce pot fi angajate.

